SABINA ร่วมงาน Opportunity Day
SABINA ร่วมงาน Opportunity Day ผ่านระบบ VDO Conference
25 พ.ค. 2563

นายบุญชัย ปัณฑุรอัมพร ประธานเจ้าหน้าที่บริหาร พร้อมด้วย นายสมคิด ผดุงเกียรติศักดิ์ ประธานเจ้าหน้าที่บริหารการเงิน และ นางสาวดวงดาว มหะนาวานนท์ ผู้อำนวยการสายงานพัฒนาธุรกิจช่องทางใหม่ บริษัท ซาบีน่า จำกัด (มหาชน) หรือ SABINA ร่วมให้ข้อมูลกับนักลงทุนในงาน Opportunity Day ผ่านระบบ VDO Conference จากสำนักงานใหญ่ของบริษัทฯ ตามมาตรการรักษาระยะห่างในช่วงการแพร่ระบาดของไวรัสโควิด-19 โดยนำเสนอผลการดำเนินงานไตรมาสแรกปี 2563 ซึ่งบริษัทฯ มีรายได้จากการขายอยู่ที่ 672.44 ล้านบาท และมีกำไรสุทธิ 70.44 ล้านบาท แม้ว่า ในช่วงเวลาดังกล่าว บริษัทฯ จะได้รับผลกระทบจากการปิดห้างสรรพสินค้า พร้อมแนะนำหน้ากากผ้า Triple Mask (ทริปเพิ้ล มาส์ก) แบรนด์ “ซาบีน่า” ที่เริ่มทำการตลาดและวางจำหน่ายแล้วทางซาบีน่า ออนไลน์ และซาบีน่า ช็อป ทุกสาขา